Autó feladat

A mellékelt „menetlevelek.txt” fájlban gépjárművek napi menetadatait találja pontosvesszővel elválasztva (egy rendszám csak egyszer fordul elő a fájlban). Az adatok sorban: „rendszám”, „megtett km”, „összes üzemanyag fogyasztás”.

Feladat:

1. Hozzon létre „Menetlevél” néven egy osztályt az adatok kezelésére. Az osztály definícióját tárolja a „classes.py” fájlban.
2. A „Menetlevél” osztály valósítsa meg a következő funkciókat:
   1. Objektum létrehozása a „rendszám” megadásával.
   2. A „megtett km” és az „összes üzemanyag fogyasztás” bevitele
   3. Átlagfogyasztás kiszámítása két tizedes pontossággal
   4. Rendszám és átlagfogyasztás lekérdezhetősége.
   5. Az osztály adatainak elérése csak metódusokon keresztül történhet!
3. Hozzon létre „menetlevelek.py” néven programot, amelyik a következő feladatokat végzi el:
   1. A „menetlevelek.txt” fájlból beolvassa a menetlevél adatokat. Minden egyes gépjármű (egy sor) adatait eltárolja egy objektumban.
   2. Az objektumokat eltárolja egy listában.
   3. Az átlagfogyasztás adatait kiírja az „atlagfogyasztas.txt” fájlba. Adattartalom: „rendszám”, „átlagfogyasztás”
   4. Az átlagfogyasztás adatait kiírja a képernyőre. Adattartalom: „rendszám”, „átlagfogyasztás”.
4. Programozás közben tartsa magát a tiszta kódolási stílushoz, részletesen kommentezze a forráskódot!